Utkast annonsetekst Haugalandspakken og T-forbindelsen HUSK LOGO

**Bompengeavgift for nullutslippskjøretøy for Haugalandspakken og T-forbindelsen**

I tråd med Prop. 87 S (2017-2018) og lokalpolitiske vedtak blir det innført bompengeavgift for nullutslippskjøretøy.

Nullutslippskjøretøy er en fellesbetegnelse på elkjøretøy og hydrogenkjøretøy. Rabatterte takster for nullutslippskjøretøy krever gyldig avtale og brikke. Uten gyldig avtale og brikke, vil nullutslippskjøretøy betale ordinær bompengetakst på lik linje med andre kjøretøy uten elektronisk brikke og gyldig avtale.

Kjøretøy i takstgruppe 1 med gyldig avtale og elektronisk brikke skal betale 50 prosent av ordinær bompengetakst etter brikkerabatt. Nullutslippskjøretøy i takstgruppe 2 med gyldig avtale og elektronisk brikke skal inntil videre ikke betale bompenger.

**Fra 1. september 2019 blir takstene for Haugalandspakken som følger:**

|  |  |  |
| --- | --- | --- |
|  | **Takstgruppe 1** | **Takstgruppe 2** |
| Ordinære kjøretøy uten avtale | Kr 11,00 | Kr 18,00 |
| Takst nullutslippskjøretøy | Kr 4,40 | Kr 0,00 |

*Tabell 1: Ordinære bompengetakster for Haugalandspakken med nullutslippskjøretøy.*

*Takstgruppe 1: Kjøretøy med tillatt totalvekt til og med 3500 kg, samt kjøretøy i kjøretøykategori M1 med elektronisk brikke og gyldig avtale.*

*Takstgruppe 2: Kjøretøy med tillatt totalvekt fra og med 3501 kg, ekskl. kjøretøy i kjøretøykategori M1 med elektronisk brikke og gyldig avtale.*

Eksisterende timesregel og passeringstak for Haugalandspakken blir videreført.

**Fra 1. september 2019 blir takstene for T-forbindelsen som følger:**

|  |  |  |
| --- | --- | --- |
|  | **Takstgruppe 1** | **Takstgruppe 2** |
| Ordinære kjøretøy uten avtale | Kr 30,00 | Kr 45,00 |
| Takst nullutslippskjøretøy | Kr 12,00 | Kr 0,00 |

*Tabell 2: Ordinære bompengetakster for T-forbindelsen med nullutslippskjøretøy.*

Fritak fra betaling av bompenger blir gitt etter gjeldende takstretningslinjer for bompengeprosjekt.

For mer informasjon: [www.ferde.no](http://www.ferde.no)

**Takstendringen kan påklages til Samferdselsdepartementet innen tre uker fra kunngjøring. Klage sendes Statens vegvesen Vegdirektoratet, Postboks 8142 Dep., 0033 Oslo.**